Aarhuus Stifts-Tidende, 1837-11-04
I Christiania er i disse Dage en Forbrydelse kommen for Lyset, som i Afskyelighed ikke staaer meget tilbage for den frygtelige Herzenhielmske i Sverrig. Da der vel er indgivet Klage i den Anledning, men Sagen endnu ikke er kommen under Behandling, har man troet at burde undlade at nævne Navnene, men Forbrydelsen er altfor oprørende til at den skulde dækkes med Taughedens Slør, Vi ville fortælle den i dens simple Nøgenhed: J et privat Huus var sidstl. 18de Octbr. endeel Mennesker samlede, da nogle af Husets Fruentimmer seent om Aftenen styrtede aandeløse ind og bad Mandfolkene for Guds Skyld at komme til Hielp, da en stor Forbrydelse var i Gjære. De havde nemlig fra Kjælderen hørt en ynkelig Klagen af en Barnestemme, der bad om blot at erholde en Draabe Vand." De formodede, at Lyden kom fra en fjortenaarig Pige, Datter af Huusholdersken hos Husets Eier, da dette Barn oftere skulde have været udsat for Mishandling af sin Moder, og de tilføiede, at de havde Mistanke om, at Barnet havde været nedstængt i Kjælderen lige siden Søndag Aften. De Tilstedeværende gjorde strax Allarm, nødte Husets Eier til at staae op og skaffe dem Lygte og Neglen til Kjælderen. Som man skulde aabne Kjælderdøren, styrtede Barnets Moder, der efter de forefaldne Optrin maa være et Fruentimmer, i hvis Bryst alle menneskelige Følelser ere udslukkede, frem og vristede Kjældernøglen til sig. Hun blev imidlertid overmandet, Kjælderen aabnet, og Barnet fandtes i en forhungret Tilstand med blodige Tegn paa stærk Mishandling. Barnet klagede over at have været i Kjælderen uden Mad siden Søndag Aften, hvilket dog Moderen benægtede, men røbede sig i sin Forbittrelse ved de Ord: Hvorfor vilde Du ei spise i Mandags Morges, da jeg var nede hos Dig, vanartige Barn!" Da Moderen uagtet det Forefaldne ikke vilde udlevere Barnet, og man maatte befrygte at dette, ved at være allene overladt den indtil Raseri opbragte Moder, kunde være udsat for Fare, gik en af de Tilstedeværende hen for at erholde Politiets Assistence. Omsider traf denne en Politibetjent, som efter nogen Vægring om at blande sig i en aldeles privat Sag, fulgte med til Huset, hvor der nu blev skaffet Barnet Spise i de Tilstedeværendes Paasyn, derefter blev Barnet bragt i et eget Værelse, hvortil Politibetjenten erholdt Nøglen. Senere skal der, som ovenfor bemærket være indgivet speciel Klage af Den af de Tilstedeværende, der med Jver havde taget sig af denne afskyelige og oprørende Sag. Hvor helligt end Privatlivet er og bør være, saa maa dog nok her være et Tilfælde, hvor det bliver en Pligt for det Offentlig at blande sig ind i den Privates Forhold. Aalborg, den 31te October. (Meddeelt.)Med Handelen er det her temmelig stille i alle dens Grene, og Oplandshandelen er især meget bellemret ved den manglende Tiltro, som Oplandets Kjøbmand, Kræmmere og Prangere her nu kunne nyde, fornemmelig formedelst flere saa forskellige Steder forefaldne Fallitter, og flere endnu forestaaende. At her ingen Pengemangel finder Sted, skjønnes deraf, at Kjøbmandslavet har besluttet at indrette en Dampskibsfart, for det Første imellem Aalborg og Kjøbenhavn, og siden stedse videre, lige indtil alle Verdens betydeligste Handelstæder i begge Hemissærer, hvortil enhver Fædrelandsven vist ønster Lykke. En stem Følge af denne forestaaende Dampskibsfart er ellers, at Prisen paa seillende Fartøier daler meget lavt. Saaledes blev forleden for den smukke, gode, veludredte Brig Phönis's til Auction værende Halvpart kuns bude den Ubetydelighed af 3,200 Rbd., skjøndt et saadant Skib maatte kunne forrente langt mere i sin nuværende velvedligeholdte, stedse opmalede Tilstand, især og det Jntet seilede overstyr det ene Aar efter det andet. Dog dette kunde jo dog nok bødes paa, da her jo og findes dannede Folk paa denne Side Kolding-Bro, som vide at knibe paa Skillingen, saavel til egen, som og til Rederiernes Fordeel.